Diari Oficial de la Generalitat Valenciana


Sumari del DOGV 9706, del 18-10-2023 (2023/10837)

RESOLUCIÓ de 10 d'octubre de 2023, del secretari autonòmic d'Educació, de la convocatòria de sol·licitud d'ajudes econòmiques en concepte de subvenció per al desenvolupament del Pla d'actuació per a la millora en els centres privats concertats per al curs 2023-2024.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9706

Data del DOGV
:   18-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10555


Data del document
:   10-10-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ajuda pública

RESOLUCIÓ de 10 d'octubre de 2023, del secretari autonòmic d'Educació, de la convocatòria de sol·licitud d'ajudes econòmiques en concepte de subvenció per al desenvolupament del Pla d'actuació per a la millora en els centres privats concertats per al curs 2023-2024. [2023/10548]  
Pel Decret 12/2023, de 20 de juliol, del president de la Generalitat, es determinen les secretaries autonòmiques de l'Administració del Consell, disposant en el seu article únic que la Conselleria d'Educació, Universitats i Ocupació tindrà una Secretaria Autonòmica d'Educació, amb les funcions que li atribueix l'article 7 del Decret 136/2023, de 10 d'agost, pel qual s'aprova el Reglament orgànic i funcional de la Conselleria d'Educació, Universitats i Ocupació.  
Per l'Ordre 33/2018, de 10 d'agost, de la Conselleria d'Educació, Investigació, Cultura i Esport, s'aproven les bases reguladores per a la concessió d'ajudes econòmiques en concepte de subvenció i d'hores addicionals de professorat dirigides a centres privats concertats per al desenvolupament d'actuacions adreçades a l'alumnat de compensació educativa, a la reducció de l'abandonament escolar i altres actuacions o programes inclosos en el Pla d'actuació per a la millora.  
Per Resolució de 15 de juny de 2023, de la Conselleria d'Educació, Cultura i Esport, es convoquen ajudes econòmiques destinades als centres privats concertats per al desenvolupament de programes per a la millora de l'èxit i la reducció de l'abandonament escolar i altres actuacions incloses en el Pla d'actuació per a la millora, per al curs 2023-2024 (DOGV 9626, 27.06.2023).  
Complits els tràmits establits en la convocatòria, una vegada finalitzat el termini i estudiades les sol·licituds, l'òrgan instructor ha elaborat la proposta d'assignació d'ajudes econòmiques per al desenvolupament de programes per a la millora de l'èxit i la reducció de l'abandonament escolar i altres actuacions incloses en el Pla d'actuació per a la millora, per al curs 2023-2024, atenent els criteris establits en la resolució de convocatòria.  
Vist l'informe de la comissió assessora i avaluadora en el qual es concreta el resultat de l'avaluació de les sol·licituds, i l'informe de l'òrgan instructor, en el qual consta que de la informació que obra en el seu poder es desprén que els beneficiaris compleixen tots els requisits per a accedir a l'assignació d'ajudes econòmiques, juntament amb la proposta d'adjudicació d'aquestes, elaborada igualment per l'òrgan instructor, atesa la disponibilitat pressupostària, i en virtut del que es disposa en la Resolució de 15 de juny de 2023, de la Conselleria d'Educació, Cultura i Esport, per la qual es convoquen ajudes econòmiques destinades als centres privats concertats per al desenvolupament de programes per a la millora de l'èxit i la reducció de l'abandonament escolar i altres actuacions incloses en el Pla d'actuació per a la millora, per al curs 2023-2024 (DOGV 9626, 27.06.23), resolc:  
  
Primer. Assignació d'ajudes econòmiques  
1. Adjudicar les ajudes econòmiques en concepte de subvenció per al desenvolupament de programes per a la millora de l'èxit i la reducció de l'abandonament escolar i altres actuacions incloses en el Pla d'actuació per a la millora als centres privats concertats que figuren en l'annex I d'aquesta resolució definitiva.  
2. Desestimar les sol·licituds que s'assenyalen en l'annex II, pels motius indicats en cada cas.  
3. Desestimar les al·legacions que s'assenyalen en l'annex III, pels motius indicats en cada cas.  
  
Segon. Pagament  
El pagament de les ajudes econòmiques assignades es realitzarà, tal com estableix el punt 2 de la base dessetena de l'Ordre 33/2018 per la qual s'aproven les bases reguladores, a càrrec dels crèdits del capítol IV de la secció, servei, centre gestor i programa 87.18.71.856.84, línia de subvenció S7857000, per un import màxim de 600.000 euros, dels quals s'assignen 598.152,52 euros.  
  
Tercer. Justificació de l'ajuda  
De conformitat amb el que es preveu en la base dihuitena de l'Ordre 33/2018, de 10 d'agost, la titularitat del centre haurà de presentar a la Direcció General d'Innovació Educativa i Ordenació, als efectes de compte justificatiu i del pla de control, la documentació següent:  
a) Memòria econòmica justificativa del cost de les activitats objecte de la subvenció, que contindrà:  
1r. La relació classificada de les despeses amb identificació del creditor i del document, el seu import, la data d'emissió, la data de pagament, el document justificatiu del seu pagament i la intervenció del PAM relacionada amb la despesa realitzada. Tota la facturació haurà d'estar datada en el període comprés entre l'1 de setembre de 2023 i la data de finalització del termini de justificació establit en el resolc quart d'aquesta resolució  
2n. Les factures o documents de valor probatori equivalent amb validesa en el tràfic jurídic mercantil o amb eficàcia administrativa incorporats en la relació anteriorment citada, o còpia compulsada.  
b) Document de la titularitat del centre en què es faça constar que s'estan desenvolupant les actuacions adreçades a l'alumnat de compensació educativa, a la reducció de l'abandonament escolar i altres actuacions o programes inclosos en el Pla d'actuació per a la millora, excloent-ne les despeses ordinàries de funcionament.  
  
Quart. Termini de justificació  
El termini per a la presentació del compte justificatiu finalitzarà el dia 15 de novembre de 2023 i, en tot cas, amb anterioritat a la data del tancament de l'exercici econòmic que determine la conselleria competent en matèria d'hisenda.  
  
Cinqué. Pla de control  
Es durà a terme un pla de control segons es preveu en el punt 2 de la base dihuitena de l'Ordre 33/2018 que aprova les bases reguladores.  
  
  
Sisé. Inspecció d'educació  
La Inspecció General d'Educació supervisarà l'efectiva i correcta inversió de les dotacions econòmiques assignades als centres educatius que s'acullen a aquesta convocatòria seguint les instruccions que es dicten a l'efecte.  
  
Seté. Reintegrament de la subvenció  
Procedirà el reintegrament de la subvenció en els supòsits previstos en el punt 2 de la base denovena de l'Ordre 33/2018 que aprova les bases reguladores.  
  
Huité. Recursos  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la seua publicació, d'acord amb el que estableix l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant l'òrgan que la dicta, en el termini d'un mes computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que les persones interessades puguen presentar qualsevol altre recurs que consideren escaient.  
  
Nové. Delegació  
De conformitat amb la disposició final segona del Decret 12/2023, de 20 de juliol, les referències incloses en les disposicions de caràcter general o en els actes administratius als òrgans superiors dels departaments del Consell suprimits s'hauran d'entendre fetes als òrgans superiors que es creen en aquest decret, en funció de les competències que se'ls assignen. Així, el resolc 25 de la resolució de convocatòria delegava, en la persona titular de la Secretaria Autonòmica d'Educació i Formació Professional, s'entén ara que es fa la delegació a la persona titular de la Secretaria Autonòmica d'Educació, la facultat de resoldre la convocatòria i concedir l'assignació econòmica als centres educatius seleccionats, adoptar les mesures pertinents i resoldre totes les incidències que puguen produir-se amb motiu de l'aplicació d'aquesta resolució.  
  
Desé. Efectes  
Aquesta resolució tindrà efectes des de l'endemà de la publicació en el Diari Oficial de la Generalitat Valenciana.  
  
València, 10 d'octubre de 2023.- El secretari autonòmic d'Educació: Daniel McEvoy Bravo.